पाएं अपने शहर की ताज़ा ख़बरें और फ्री ई-पेपरडाउनलोड करें
उद्यानिकी विभाग की नूराबाद नर्सरी में इस साल के अंत तक हर मौसम में हर सब्जी उपलब्ध कराने वाली पौध तैयार होने लगेंगी। इसके लिए नर्सरी में 9 करोड़ 64 लाख रुपए से नेटहाउस व पॉली हाउस के निर्माण किए जाएंगे। साथ ही पांच जिलों के किसानों की ट्रेनिंग के लिए सेंटर समेत विश्राम गृह का निर्माण कराया जाएगा। 2013 के इस प्रोजेक्ट पर अब फिर से काम शुरू हो रहा है। भोपाल की आर्सेनिक कंपनी 2016 में नूराबाद नर्सरी में पौधे उगाने का काम छोड़कर भाग गई थी जबकि उद्यानिकी विभाग से उस कंपनी का एक साल में एक करोड़ 20 लाख पौध उगाकर देने का अनुबंध था।
विधानसभा के उपचुनाव से पहले केन्द्रीय मंत्री नरेन्द्र सिंह तोमर फिर से इस प्रोजेक्ट के लिए 9 करोड़ 64 लाख रुपए स्वीकृत कराकर लाए लेकिन दिसंबर 2020 से लेकर अप्रैल 2021 तक इस प्रोजेक्ट पर उद्यानिकी विभाग कोई काम शुरू नहीं करा सका। बुधवार काे दैनिक भास्कर ने उद्यानिकी विभाग के संचालक मनोज अग्रवाल से इंडो-इजरायल नर्सरी प्रोजेक्ट को लेकर बातचीत की तो उनका कहना था कि नूराबाद नर्सरी में नेट हाउस व पॉली हाउस तैयार करने के लिए विभाग ने एमपी एग्री को पैसा जारी कर दिया है। नूराबाद नर्सरी परिसर में किसानों के लिए ट्रेनिंग सेंटर समेत किसान विश्राम गृह बनवाने का काम पीआईयू को सौंपा गया है। दोनों संस्थाओं को बजट भी जारी किया जा चुका है। ऐसी उम्मीद है कि 2021 के अंत तक नूराबाद नर्सरी में हर मौसम में हर सब्जी की पौध तैयार होने लगेंगी।
पांच जिलों के किसानों की आय बढ़ाने का प्रयास
नर्सरी प्रोजेक्ट के माध्यम से उद्यानिकी विभाग छोटे व मध्यम किसानों की आय में बढ़ाना चाहता है। इसके लिए मुरैना जिले के नूराबाद में 9.64 करोड़ रुपए की लागत से वातानुकूलित नर्सरी काे विकसित कराएगा।
अब तक 6 करोड़ रुपए खर्च
उद्यानिकी विभाग इस प्रोजेक्ट पर अब तक छह करोड़ रुपए से अधिक पैसा खर्च कर चुका है। तीन करोड़ रुपए से से अधिक के काम हाउसिंग बोर्ड ने नर्सरी परिसर में कराए हैं। प्रोजेक्ट 18 करोड़ रुपए का है। इसके बाद भी मुरैना, भिंड, श्योपुर, ग्वालियर, शिवपुरी व दतिया, के किसानों को बेमौसम की सब्जियों की पौध सरकारी रेट 1.48 रुपए पर नहीं मिल पाई।
यह तीन बातें जो किसानों के लिए जानना जरूरी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn